Semeliškių herbas

Semeliškių herbas – Semeliškių miestelio ir seniūnijos (Elektrėnų savivaldybė) heraldinis simbolis.

Aprašas 

Herbo skydas nuskeltas iš kairės lėkštos S raidės linija. Žaliame priekiniame lauke auksinis varpas. Galinis laukas sidabrinis, damaskuotas rombišką tinklelį sudarančiomis juodomis linijomis, langelių centruose – lygiakraščiai kryželiai.

Simbolika 
 Žalia spalva – laisvė, grožis, džiaugsmas, viltis ir sveikata.
 Sidabrinė spalva – dorumas, skaistumas, nekaltybė ir sveikata.
 Varpas – ryšio tarp dangaus ir žemės simbolis. Varpo skambesys dažnai perspėja apie besiartinančius pavojus, praneša geras žinias.
 S pavidalo skėlimo vingis – simbolizuoja miestelio pirmąją miestelio pavadinimo raidę "S" ir upės Strėvos vingį.
 Sidabrinė skydo dalis papuošta gotikiniu ornamentu, nes ir varpas yra lietas gotikos epochoje.

Istorija 

Heraldikos komisija Semeliškių herbą aprobavo 2002 m. birželio 27 d. Herbas patvirtintas 2002 m. rugsėjo 22 d. LR prezidento dekretu Nr. 1849.

Nuorodos 
 Elektrėnų savivaldybės miestų ir miestelių heraldika 

Semeliškės
2002 m. patvirtinti Lietuvos gyvenviečių herbai
Elektrėnų savivaldybės gyvenviečių herbai